Bosanskohercegovački zeleni
Bosanskohercegovački zeleni (skr. BH Zeleni; BHZ) jeste zelena bosanskohercegovačka stranka nastala 2. marta 2022. Predsjednik i osnivač stranke je Sevlid Hurtić. Stranka je na općim izborima u Bosni i Hercegovini 2022. učestvovala na svim nivoima osim za člana Predsjedništva Bosne i Hercegovine, te su osvojili jedan mandat u Narodnoj skupštini Republike Srpske od pet, koliko je koalicija Pokret za državu osvojila. Nakon izbora, državna koalicija predvođena Savezom nezavisnih socijaldemokrata (SNSD), Hrvatskom demokratskom zajednicom (HDZ BiH) i Socijaldemokratskom parijom (SDP BiH) formirala je novo, četrnaesto Vijeće ministara Bosne i Hercegovine gdje je, na prijedlog SDP BiH, Sevlid Hurtić postao ministar za ljudska prava i izbjeglice Bosne i Hercegovine.